2001/598/EY: Komission päätös, tehty 11 päivänä heinäkuuta 2001, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista tehdyn päätöksen 94/984/EY muuttamisesta ja päätösten 96/181/EY, 96/387/EY, 96/712/EY ja 97/593/EY kumoamisesta (ETA:n kannalta merkityksellinen teksti) (tiedoksiannettu numerolla K(2001) 1841)



Virallinen lehti nro L 210 , 03/08/2001 s. 0037 - 0045



Komission päätös, tehty 11 päivänä heinäkuuta 2001, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista tehdyn päätöksen 94/984/EY muuttamisesta ja päätösten 96/181/EY, 96/387/EY, 96/712/EY ja 97/593/EY kumoamisesta (tiedoksiannettu numerolla K(2001) 1841) (ETA:n kannalta merkityksellinen teksti) (2001/598/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annetun neuvoston direktiivin 71/118/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan B kohdan 1 alakohdan c alakohdan, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(2), sellaisena kuin se on viimeksi muutettuna neuvoston direktiivillä 1999/89/EY(3), ja erityisesti sen 11 ja 12 artiklan, sekä katsoo seuraavaa: (1) Komission päätöksessä 94/984/EY(4), sellaisena kuin se on viimeksi muutettuna päätöksellä 2000/352/EY(5), vahvistetaan eläinten terveyttä koskevat vaatimukset ja eläinlääkärintodistukset tuoreen siipikarjanlihan tuonnissa tietyistä kolmansista maista. Päätöksessä vahvistetaan kaksi eri todistusmallia, A ja B. Niiden käyttö riippuu Newcastlen taudin tilanteesta asianomaisessa maassa. (2) Komission yksiköiden Thaimaassa vuoden 1999 joulukuussa Newcastlen taudin tilanteen arvioimiseksi tekemä tarkastusmatka ja kyseisestä maasta hiljattain saadut lisätiedot osoittavat, että Newcastlen taudin tilanne on parantunut Thaimaassa. Thaimaa täyttää päätöksessä 94/984/EY vahvistetun todistusmallin A vaatimukset. (3) Tunisiassa vuoden 2000 lokakuussa tehdyn tarkastusmatkan tulokset sekä kyseisen maan antamat takeet osoittavat, että Tunisia pystyy noudattamaan päätöksessä 94/984/EY vahvistetun todistusmallin A vaatimuksia, ja asianomainen maa voidaan tämän vuoksi lisätä kyseiseen päätökseen. (4) Komission yksiköt tekivät vuoden 2000 lokakuussa tarkastusmatkan Brasiliaan eläinten terveystilanteen arvioimiseksi neljällä uudella alueella, ja tämän tarkastusmatkan tulosten perusteella on käynyt ilmi, että Brasilian aluejaossa voidaan edetä. (5) Tsekin, Israelin ja Sveitsin alueella esiintyy Newcastlen tautia. Näissä maissa toteutetaan kuitenkin Newcastlen taudin torjumiseksi toimenpiteitä, jotka vastaavat vähintään neuvoston direktiivissä 92/66/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädettyjä toimenpiteitä. Nämä taudintorjuntatoimenpiteet voidaan nyt ottaa huomioon todistusten myöntämisessä, ja komission päätökset 96/181/EY(7), 96/387/EY(8) ja 97/593/EY(9), joissa vahvistetaan näistä maista tuotavaa tuoretta siipikarjanlihaa koskevat erityiset eläinten terveysvaatimukset, voidaan vastaavasti kumota. (6) Kroatia saa tuoda tuoretta lihaa ainoastaan tietyiltä nimetyiltä alueiltaan. Vuoden 1997 syys- ja lokakuussa sekä vuoden 2000 lokakuussa tehdyt tarkastusmatkat ovat osoittaneet, ettei tätä aluejakoa enää tarvita. (7) Komission yksiköiden vuonna 1997 Madagaskariin tekemät tarkastusmatkat toivat esille vakavia puutteita eläinlääkintäyksiköiden rakenteessa sekä näiden yksiköiden valvonta- ja todistuksenantotehtävissä. Tämän vuoksi tiettyjen eläinperäisten tuotteiden tuonti Madagaskarista yhteisöön keskeytettiin komission päätöksellä 97/517/EY(10). Vaikuttaa aiheelliselta poistaa Madagaskar niiden kolmansien maiden luettelosta, jotka saavat tuoda tuoretta siipikarjanlihaa yhteisöön, kunnes on saatu tyydyttävät takeet tuonnin jatkumiseksi. (8) Eläinten suojelusta teurastus- tai lopettamishetkellä 22 päivänä joulukuuta 1993 annettu neuvoston direktiivi 93/119/EY(11) olisi otettava huomioon, kun tuoreen siipikarjanlihan tuontia kolmansista maista koskevat vaatimukset vahvistetaan. (9) Kolmansista maista tuotavaa tuoretta siipikarjan lihaa koskevan yleisen terveysilmoituksen ja terveysmerkinnän malleista 28 päivänä marraskuuta 1996 tehdyn komission päätöksen 96/712/EY(12) vaatimukset olisi sisällytettävä eläinten terveystodistuksiin avoimuuden vuoksi sekä todistusten myöntämisen helpottamiseksi, ja päätös 96/712/EY voidaan näin ollen kumota. (10) Salmonellan torjumiseksi Suomeen ja Ruotsiin vietävän tuoreen siipikarjanlihan näytteiden avulla tapahtuvaa mikrobiologista testausta koskevista säännöistä 22 päivänä heinäkuuta 1995 tehty neuvoston päätös 95/411/EY(13), sellaisena kuin se on muutettuna päätöksellä 98/227/EY(14), olisi otettava huomioon vietäessä tuoretta siipikarjanlihaa kyseisiin maihin. (11) Koska jäsenvaltiot, joilla on Newcastlen taudista vapaa asema, eivät vaadi tuoreen siipikarjanlihan tuonnin osalta takeita Newcastlen tautia vastaan rokottamisesta, sillä rokotusperusteet on yhdenmukaistettu 8 päivänä helmikuuta 1993 tehdyllä komission päätöksellä 93/152/ETY(15), ja koska tämän lisäksi Irlannin ja Yhdistyneeseen kuningaskuntaan kuuluvan Pohjois-Irlannin asema Newcastlen taudin osalta on muuttunut, on tarpeen muuttaa päätöksessä 94/984/EY olevat todistukset. (12) Edellä mainittujen muutosten ottamiseksi huomioon ja selkeyden vuoksi päätöksen 94/984/EY liitteet I ja II olisi korvattava tämän päätöksen liitteillä I ja II. (13) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/984/EY 1 artiklan teksti 1 kohdaksi ja lisätään 2 kohdaksi seuraava: "2. Yhteisöön lähetettäväksi tarkoitettu ja tämän päätöksen vaatimukset täyttävä tuore siipikarjanliha on merkittävä liitteessä III mainitut vaatimukset täyttävällä terveysmerkillä." 2 artikla 1. Korvataan päätöksen 94/984/EY liitteet I ja II tämän päätöksen liitteillä I ja II. 2. Lisätään tämän päätöksen liite III päätöksen 94/984/EY liitteeksi III. 3 artikla Kumotaan päätökset 96/181/EY, 96/387/EY, 96/712/EY ja 97/593/EY. 4 artikla Tätä päätöstä sovelletaan tuoreeseen siipikarjanlihaan, josta myönnetään terveystodistus 1 päivästä syyskuuta 2001 alkaen. 5 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 2001. Komission puolesta David Byrne Komission jäsen (1) Sellaisena kuin se on muutettuna ja ajan tasalle saatettuna neuvoston direktiivillä 92/116/ETY (EYVL L 62, 15.3.1993, p. 1). (2) EYVL L 268, 24.9.1991, s. 35. (3) EYVL L 300, 23.11.1999, s. 17. (4) EYVL L 378, 31.12.1994, s. 11. (5) EYVL L 124, 25.5.2000, s. 64. (6) EYVL L 260, 5.9.1992, s. 1. (7) EYVL L 55, 6.3.1996, s. 27. (8) EYVL L 155, 28.6.1996, s. 54. (9) EYVL L 239, 30.8.1997, s. 51. (10) EYVL L 214, 6.8.1997, s. 54. (11) EYVL L 340, 31.12.1993, s. 21. (12) EYVL L 326, 17.12.1996, s. 67. (13) EYVL L 243, 11.10.1995, s. 14. (14) EYVL L 87, 21.3.1998, s. 14. (15) EYVL L 59, 11.3.1993, s. 35. LIITE I KOLMANNET MAAT TAI KOLMANSIEN MAIDEN OSAT, JOTKA SAAVAT KÄYTTÄÄ LIITTEESSÄ II VAHVISTETTUJA TODISTUKSIA TUOREEN SIIPIKARJANLIHAN TUONNISSA EUROOPAN UNIONIIN Huomautus: Kirjaimet A ja B viittaavat liitteessä II olevassa 2 osassa oleviin malleihin >TAULUKON PAIKKA> LIITE II >PIC FILE= "L_2001210FI.004002.TIF"> >PIC FILE= "L_2001210FI.004101.TIF"> >PIC FILE= "L_2001210FI.004201.TIF"> >PIC FILE= "L_2001210FI.004301.TIF"> >PIC FILE= "L_2001210FI.004401.TIF"> LIITE III TUOREEN SIIPIKARJANLIHAN TERVEYSMERKINTÄ Päätöksen 94/984/ETY 2 artiklassa tarkoitettuun terveysmerkkiin on sisällyttävä: a) yksittäispakatun tai pieniin pakkauksiin pakatun lihan osalta: - yläosassa alkuperämaan ISO-viitekoodi, - keskellä laitoksen tai tapauksen mukaan leikkaamon tai uudelleenpakkauskeskuksen eläinlääkinnällinen hyväksyntänumero. Kirjainten ja numeroiden on oltava 0,2 cm korkeita; b) isojen pakkausten osalta soikea, vähintään 6,5 cm leveä ja 4,5 cm korkea merkki, jossa on maan nimi, sen ISO-koodi ja teurastamon tai tapauksen mukaan leikkaamon tai uudelleenpakkauskeskuksen eläinlääkinnällinen hyväksyntänumero. Kirjainten on oltava vähintään 0,8 cm korkeita ja numeroiden vähintään 1 cm korkeita. Terveysmerkki voi lisäksi sisältää maininnan lihan terveystarkastuksen suorittaneesta virkaeläinlääkäristä. Merkitsemiseen käytettävien tarvikkeiden on oltava kaikki hygieniavaatimukset täyttävästä materiaalista, ja tietojen on oltava merkissä täysin luettavassa muodossa. Direktiivin 71/118/ETY liitteessä I olevan XII jakson 65, 67 ja 68 kohtaa sovelletaan vastaavin osin terveysmerkintää koskeviin menettelyihin sekä isojen pakkausten käyttöön.